जगन्नाथपुर मंदिर में 41 जोड़े चुनेंगे जीवनसाथी
रांची | विद्याविकास समिति, झारखंड विद्या भारती अखिल भारतीय शिक्षा संस्थान के मार्गदर्शन में सामूहिक आदर्श विवाह संपन्न कराएगा। समिति सामाजिक सरोकार के तहत जगन्नाथपुर मंदिर धुर्वा में रविवार को 41 जोड़ों का सनातन सरना वैदिक रीति से विवाह कराएगा। शनिवार को समिति के अध्यक्ष रामअवतार नारसरिया ने बताया कि समारोह में जनजातीय क्षेत्र से आर्थिक रूप से कमजोर और अभावग्रस्त परिवारों को चुना गया है। कार्यक्रम में विद्या भारती के राष्ट्रीय मंत्री प्रकाशचंद्र, क्षेत्रीय संगठन मंत्री दिवाकर घोष, प्रदेश सचिव मुकेश नंदन, आरएसएस के देवव्रत पाहन, प्रांत प्रचारक रविशंकर, ज्ञान प्रकाश जालान, अखिलेश सहित अन्य लोग मौजूद रहेंगे।
hin_Deva hin_Deva